laion/Wikipedia-Exotic huggingface dataset:
אוניברסיטת קונטיקט

אוניברסיטת קונטיקט (באנגלית: University of Connecticut ובקיצור UConn) היא אוניברסיטת מחקר ציבורית שהקמפוס הראשי שלה ממוקם בסטורס שבקונטיקט, ארצות הברית. האוניברסיטה נוסדה ב-1881 ולומדים בה כ-31,100 סטודנטים. האוניברסיטה נוסדה ב-1881 בשם בית ספר סטורס לחקלאות. הקמת המוסד התאפשרה בזכות תרומה של קרקע בשטח של 170 אקר וסכום של 6,000 דולר שהוענקו על ידי האחים צ'ארלס ואוגוסטוס סטורס. בתחילת פעילות בית הספר הוא כלל 13 סטודנטים גברים ו-3 חברי סגל. ב-1893 שונה שם המוסד לקולג' סטורס לחקלאות ולראשונה נשים הורשו להירשם ללימודים. ב-1899 שונה שם המוסד לקולג' קונטיקט לחקלאות, ב-1933 שונה השם לקולג' המדינה של קונטיקט וב-1939 קיבלה האוניברסיטה את שמה הנוכחי. האוניברסיטה חברה ברשת אוניברסיטאס 21. הקמפוס הראשי של האוניברסיטה ממוקם בסטורס שבקונטיקט. לאוניברסיטה קמפוסים נוספים בקונטיקט: קמפוס אייברי פוינט שגרוטון שעל נהר התמזה ובו התמחות בלימודים ימיים, קמפוס סטמפורד, קמפוס טורינגטון, קמפוס הרטפורד וקמפוס ווטרברי. בפרמינגטון ממוקם המרכז הרפואי של אוניברסיטת קונטיקט הכולל את בית החולים האוניברסיטאי ג'ון דמפסי, בית הספר לרפואה, בית הספר לרפואת שיניים ובית הספר לתארים מתקדמים בתחומי המדעים הביו-רפואיים. האוניברסיטה מחולקת למספר קולג'ים ובתי ספר: הקולג' לחקלאות, בריאות ומשאבים טבעיים - נוסד ב-1881 הקולג' לאמנויות החופשיות ומדעים - נוסד ב-1939 בית הספר להנדסה - נוסד ב-1901 בית הספר למשפטים - נוסד ב-1921 (נרכש על ידי האוניברסיטה ב-1943) בית הספר לרוקחות - נוסד ב-1925 בית הספר לתארים מתקדמים - נוסד ב-1940 בית הספר לחינוך - נוסד ב-1940 בית הספר לחקלאות - נוסד ב-1941 בית הספר למנהל עסקים - נוסד ב-1941 בית הספר לאחיות - נוסד ב-1942 בית הספר לרפואת שיניים - נוסד ב-1961 בית הספר לאומנויות יפות - נוסד ב-1961 בית הספר לרפואה - נוסד ב-1961 בית הספר לעבודה סוציאלית לאוניברסיטה קבוצות ב-20 ענפי ספורט שונים. היא חברה ב-NCAA ובליגת ה-ACC. לקבוצות הכדורסל של האוניברסיטה מסורת ארוכה של הצטיינות, קבוצת הגברים זכתה ב-6 אליפויות (בשנים 1999, 2004, 2011, 2014, 2023, 2024) וקבוצת הנשים ב-11 תארים (בשנים 1995, 2000, 2002, 2003, 2004, 2009, 2010, 2013, 2014, 2015, 2016). קבוצת הנשים מחזיקה בשני הרצפים הארוכים בהיסטוריה של ניצחונות בכדורסל מכללות לנשים. קבוצת הכדורגל גברים זכתה בשתי אליפויות (בשנים 1981, 2000) וקבוצת ההוקי שדה נשים זכתה ב-5 אליפויות (בשנים 1981, 1985, 2013, 2014, 2016). מדיה וקבצים בנושא אוניברסיטת קונטיקט בוויקישיתוף אתר האינטרנט הרשמי של אוניברסיטת קונטיקט (באנגלית) אוניברסיטת קונטיקט, ברשת החברתית פייסבוק אוניברסיטת קונטיקט, ברשת החברתית אקס (טוויטר) אוניברסיטת קונטיקט, ברשת החברתית אינסטגרם אוניברסיטת קונטיקט, באתר אנציקלופדיה בריטניקה (באנגלית) אתר האוניברסיטה עובדות ונתונים על האוניברסיטה (אורכב 21.09.2016 בארכיון Wayback Machine)
יורי לודיגין

יורי ולדימירוביץ' לודיגין (ביוונית: Γιούρι Λοντίγκιν; ברוסית: Юрий Владимирович Лодыгин; נולד ב-26 במאי 1990 בולדימיר שברוסיה הסובייטית, ברית המועצות) הוא כדורגלן רוסי-יווני המשחק בעמדת השוער בפאס יואנינה מליגת העל היוונית בכדורגל. בשנת 2008 הצטרף לודיגין למחלקת הנוער של סקודה קסנתי מליגת העל היוונית. הופעותיו בקבוצה הצעירה של המועדון, שזכתה באליפות יוון עד גיל 21, הובילו לחוזה מקצועני במועדון עליו חתם ב-17 ביוני 2009. בעונת 2010/2011 הושאל לודיגין לאאורדאיקוס מהליגה היוונית השלישית למשך עונה אחת. לאחר מכן חזר לודיגין לסקודה קסנתי וב-22 באפריל 2012 ערך את הופעת הבכורה שלו בקבוצה הבוגרת ובליגת העל היוונית, כששיחק 90 דקות בניצחון 2–4 על ארגוטליס במסגרת המחזור ה-30. זו הייתה הופעתו היחידה בעונת 2011/2012 ובעונת 2012/2013 הוא ערך 23 הופעות נוספות. בחודש יוני 2013 חתם לודיגין בזניט סנקט פטרבורג מליגת העל הרוסית, ששילמה עבורו 800 אלף אירו, במקומו של ויאצ'סלב מלאפייב שפרש מכדורגל. ב-17 ביולי 2013 ערך לודיגין את הופעת הבכורה שלו במועדון ובליגת העל הרוסית, כששיחק 90 דקות בניצחון 1–2 על קרסנודאר במסגרת המחזור הראשון. ב-18 בספטמבר 2013 ערך לודיגין את הופעת הבכורה שלו בשלב הבתים של ליגת האלופות, כששיחק 90 דקות בהפסד 1–3 לאתלטיקו מדריד במסגרת המחזור הראשון לעונת 2013/2014. בעונתו הראשונה בזניט סנקט פטרבורג ערך לודיגין 30 הופעות ליגה, ובעונתו השנייה ערך 28 הופעות נוספות. מאז החתמתו של אנדריי לוניוב לשוער זניט ב-2016, הפך לודיגין לשוער שני ומאז פתיחת עונת 2017/2018 עמד בשער פעם אחת בלבד, במסגרת משחק בליגה האירופית. ברם תאחר פציעתו של לוניוב בתחילת 2018 חזר להרכב הפותח. בינואר 2019 הושאל לאולימפיאקוס למשך חצי שנה ואימץ את מספר 32. הוא הופיע לראשונה במדי הקבוצה במשחק הליגה נגד כרתים, ב-25 בפברואר 2019, שבו קבוצתו ניצחה 1–5. ב-3 באוגוסט 2019 חתם בגזיאנטפ הטורקית. בינואר 2020 עזב את הקבוצה אחרי שרשם 2 הופעות בלבד. בפברואר 2020 חזר לליגה הרוסית וחתם בארסנל טולה עד תום העונה. בינואר 2021 חזר ליוון וחתם בפאס יואנינה מליגת העל היוונית. לודיגין ערך 3 הופעות בנבחרת יוון עד גיל 21, אך לא ערך הופעות בנבחרת הבוגרת, על אף שזומן אליה. ב-4 באוקטובר 2013 זומן לודיגין על ידי מאמן נבחרת רוסיה, פאביו קאפלו, למשחקים נגד נבחרות לוקסמבורג ואזרבייג'ן במסגרת מוקדמות מונדיאל 2014, אך לא שיחק בהם. ב-19 בנובמבר 2013 ערך לודיגין את הופעת הבכורה שלו בנבחרת רוסיה, כששיחק 90 דקות בניצחון 1–2 במשחק ידידות נגד נבחרת קוריאה הדרומית. לודיגין שימש כשוער שני לאיגור אקינפייב במונדיאל 2014 וביורו 2016, אך לא שיחק באף אחד מהם. לקראת גביע הקונפדרציות 2017 הוא כבר לא זומן לסגל הנבחרת. לודיגין נולד בולדימיר שברוסיה הסובייטית, ברית המועצות, לאב רוסי ולאם יוונית-פונטית. הוא חי ביוון מאז שנת 2000. מדיה וקבצים בנושא יורי לודיגין בוויקישיתוף יורי לודיגין, ברשת החברתית אינסטגרם יורי לודיגין, באתר Transfermarkt יורי לודיגין, באתר Soccerway יורי לודיגין, באתר WorldFootball.net יורי לודיגין, באתר National Football Teams יורי לודיגין, באתר FootballDatabase.eu יורי לודיגין באתר ארסנל טולה "Thank you very much for everything @gaziantepfk !". Yuri Lodygin. 10 בינואר 2020. {{cite web}}: (עזרה)
L

L (אל) היא האות השתים-עשרה באלפבית הלטיני. מקורה באות היוונית למדא (Λ λ; נכתב גם בתור "למבדא"), ומקורה של זו באות הפיניקית שממנה התגלגלה גם האות העברית למ"ד. היא נהגית כלמ"ד (/l/ ‏:IPA), אם כי באנגלית, ובעיקר בניבים האמריקאיים, ההגייה שלה היא כשל מעין למ"ד מוולנת (/ɫ/ ‏:IPA). באלפבית פונטי מיוצגת האות L על ידי המילה Lima (לימה). בקוד מורס מיוצגת האות על ידי נקודה קו נקודה נקודה: · - · · בקוד ASCII מיוצגת האות על ידי 76 (L) ו-108 (l). בכתב ברייל מיוצגת האות: באנטומיה, האות L מייצגת את החוליות הלומבאריות. בביוכימיה, L היא סמלה לחומצת האמינו לאוצין. בבוטניקה, L., קיצור שמו של קארולוס ליניאוס, משמשת לסמן שימוש בשיטת הסיווג שלו. לדוגמה: אורן הצנובר יסומן: Pinus pinea L. בפיזיקה, L מסמלת תנע זוויתי. לעיתים מסמל אורך. בחשמל, L מסמלת השראות, סליל השראה, או משרן. בתוכניות חשמל מסומנים סלילים שונים בסימון: L3 ,L2 ,L1 וכו'. באטימולוגיה L. מסמלת קיצור של השפה הלטינית. בתעשייה, L מסמלת את הגודל "לארג'" - "large size". בקוד לוחיות הזיהוי הבינלאומי, L מסמלת את לוקסמבורג. בניווט, L קיצור המילה האנגלית "left" מסמלת פנייה לצד שמאל. בשיטה המטרית, l, ℓ או L מסמלות ליטר. בספרות רומיות, מסמלת האות L את המספר 50. בתורת הסיבוכיות, האות L מציינת את קבוצת הבעיות שניתן לפתור תוך שימוש בזיכרון לוגריתמי. במתמטיקה, משמשת האות L לייצג גבול או ערך אליו שואפת סדרה. בספרדית, אם כתובה האות פעמיים היא נהגית כמו I או J. מדיה וקבצים בנושא L בוויקישיתוף L, באתר אנציקלופדיה בריטניקה (באנגלית)
ניקה קצ'ארבה

ניקולוז "ניקה" קצ'ארבה (בגאורגית: ნიკოლოზ 'ნიკა' კაჭარავა', ניקולוז ניקה כַּאצַ'ארַאווָה; נולד ב-13 בינואר 1994 בניקוסיה שבקפריסין) הוא כדורגלן גאורגי המשחק בעמדת החלוץ בטורפדו כותאיסי ובנבחרת גאורגיה. קצ'ארבה התחיל את צעדיו בדינמו טביליסי ולאחר מכן שיחק בנוער של רובין קאזאן, שם לא קיבל הזדמנות בקבוצה הבוגרת והחליט לחזור לגאורגיה. בדצמבר 2014 הוא חתם בצחינוואלי, קבוצה אותה מאמן אביו קאחאבר קצ'ארבה, ורשם הופעת בכורה בליגת העל ב-17 במאי מול ויט ג'ורג'יה. בפברואר הוזמן על ידי מאמנו לשעבר גורבן ברדייב למבחנים למחנה אימונים עם רוסטוב, אך הוחלט שלא להחתימו. בעונת 2015/16 הבקיע 13 שערים בליגה והוביל את טבלת מלכי השערים, עוד שער הוא רשם במסגרת הליגה האירופאית. ב-14 בינואר 2016 קצ'ארבה עבר לרוסטוב. באוקטובר 2012 זומן לנבחרת גאורגיה עד גיל 19, ערך הופעת בכורה ב-26 באוקטובר מול נבחרת קרואטיה. ב-5 בספטמבר 2013 הופיע לראשונה במדי הנבחרת עד גיל 21 במשחק מול לוקסמבורג, הוחלף בדקה ה-84. קבוצתיים רוסיה רוסטוב מקום שני בליגת העל הרוסית: 2015/16 אישיים גאורגיה צחינוואלי השחקן הצעיר המצטיין בליגת העל הגאורגית: 2015 ניקה קצ'ארבה, באתר Transfermarkt ניקה קצ'ארבה, באתר Soccerway ניקה קצ'ארבה, באתר WorldFootball.net ניקה קצ'ארבה, באתר National Football Teams ניקה קצ'ארבה, באתר FootballDatabase.eu סטטיסטיקות ופרופיל באתר התאחדות הכדורגל הרוסית (ברוסית) דף השחקן באתר הרשמי של רוסטוב (ברוסית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניקה קצ'ארבה".
יצחק בן שלמה אלאחדב

יצחק בן שלמה בן צדיק אלאחדב היה משורר עברי, אסטרונום, מתרגם, מתמטיקאי וחכם תורני. נולד כנראה באמצע המאה ה-14 בקסטיליה שבספרד שם גם התפרסם כאחד מחכמי האזור. בעבודות שלו הוא ניצל ספרים של יצחק בן יוסף הישראלי. היגר לפני תום המאה ה-14 לסיציליה. התגורר בספרד עד שנת ק"ם (1380) וחי בסיראקוס ובפלרמו עד סביבת 1430. יצחק אלאחדב היה תלמידו של רבי יהודה בן הרא"ש (השני), שהיה ראש ישיבה בטולדו. לאלאחדב היה תלמיד בשם נסים בן שבתאי פראג"י המוזכר במספר רב של כתבי יד כמעתיק של חיבורי מורו יצחק אלאחדב. אגרת כלי חמדה (או כלי חמדה) על כלי אסטרונומי שהמציא בהיותו בסיראקוס שבסיציליה בשנת 1396. כנראה שהכלי הוא אצטרולב מכשיר שהשתמשו בו בתקופתו למדידת גובה השמש והכוכבים וכן למטרות נווטות. אלאחדב מתאר את הכלי ושימושו במאמרים שכתב. אורח סלולה חשבון התקופות והמולדות בשמונה שערים עם לוחות בחשבונות אלה. בספר זה מפרש אלאחדב את סוד העיבור וסדר המועדים. כלי הממוצע (או כלי אמצעי או כלי המצוע) חיבור בנושא אסטרונומי. נועד להבחנת הכוכבים הכנתו והשימוש בו קלים יותר מהכלי שתואר באגרת כלי חמדה. אודות הכלי והחיבור הוא כותב: "אמר יצחק בן שלמה בן צדיק המכונה בן אלאחדב ספרדי לבקשת אוהב המצאתי 'כלי אמצעי' בין האצטרלב והרבע להיותו נקל במלאכת היד מן האצטרלב, ונקל בהשתמשות בו מן הרבע לכן שמו 'הממוצע'. וחברתי לו שתי אגרות אחת באופן עשייתו ואחת באופן ההשתמשות בו והיא נחלקת לכ"ו שערים". לוחות אסטרונומיים ואסטרולוגיים. לא נדפסו. נשתמרו בכתב יד. לשון הזהב ביאור כל שמות המידות והמשקלות שבאו בכתבי הקודש, שמותיהם וענייניהם. נשתמר בכתב יד. מאמר בגדרי הדברים על טרמינולוגיה תאולוגית. מעשה חושב ספר ללימוד חשבון. פירושים שונים ביניהם: פירוש האזהרות שחיבר ר' שלמה אבן גבירול; פירוש להגדה של פסח; הערה על ז' מצוות בני נח; אגרת כלל קטון מקיף כל חכמת המספר. שיר השירים לפי הביבליוגרפים זהו ספר על מלאכת השיר או אסופת שירים. אך כיום לא נודע על כתב יד זה. שירי יצחק בן שלמה אלאחדאב מכתבי יד ומדפוסים בצירוף חילופי נוסח וביאור, בעריכת אורה רענן, לוד תשמ"ח. אורה רענן, "יצחק בן שלמה אלאחדב חייו ופעלו", מבוא לשירי יצחק בן שלמה אלאחדאב, מכון הברמן למחקרי ספרות, לוד תשמ"ח. כתבי יצחק בן שלמה אלאחדב בפרויקט בן-יהודה יעקב שמואל שפיגל (מהדיר), הגדה של פסח פסח דורות, דיני ליל הסדר ופירוש על ההגדה לרבינו יצחק ב"ר שלמה אלאחדב, מכון בית אהרן וישראל תש"ס, באתר היברובוקס כתב יד, כלי חמדה, פריס, מאה 15, בפרויקט "כתיב" באתר הספרייה הלאומית כתב יד, ארח סלולה, פריס, מאה 15, בפרויקט "כתיב" באתר הספרייה הלאומית
אקספלורר 6

אקספלורר 6 היה לוויין אמריקאי ששוגר ב-7 באוגוסט 1959, בנמל החלל קייפ קנוורל (קייפ קנדי) שבארצות הברית על ידי משגר חלליות תור-אייבל. אקספלורר 6 הוא לוויין קטן בצורה של כדור פחוס שעוצב על מנת לאסוף מידע על קרינה לכודה של אנרגיות שונות, קרינה קוסמית גלקטיות, שדה מגנטי, התפשטות גלי רדיו באטמוספירה העליונה ושטפי מיקרו מטאוריטים. הלוויין שימש לבחינת התקני סריקה שעוצבו כדי לצלם את המעטפת של כדור הארץ ושידר את התמונות הראשונות שלו תוך כדי הקפות כדור הארץ. הלווין שוגר למסלול אליפטי עם זמן שהייה בחלל בסדר גודל של 2,100 שעות. ללוויין אקספלורר 6 היו ארבעה משטחים של תאים סולריים שנמצאו מכל עברו במטרה לטעון את סוללות האחסון שלו. ללוויין היו שלוש יציאות, דיגיטליות ואנלוגיות. משדר UHF ששימש לטלמטריה דיגיטלית ושידורי טלוויזיה. שני משדרי VHF שמשו להעברת האות האנלוגי. משדר UHF הופעל רק לכמה שעות בכל יום אך משדרי VHF הופעלו ברציפות. משדר VHF אחד נכשל ב -11 בספטמבר 1959. הלוויין אקספלורר 6 תוכנן ללמוד על השדות החשמליים והמגנטיים על פני כדור הארץ ולבחון את המכשירים לכיסוי ענני סריקה. במהלך 60 ימים של המבצע הוא סיפק את המידע המקיף ביותר (בתקופה זאת) של החגורות, הקרינה והשדה המגנטי של כדור הארץ, כמו כן תמונות עננות טלוויזיוניות ראשונות. במוזיאון קליפורניה למדע והתעשייה ישנו דגם בקנה מידה מקורי של הלוויין אקספלורר 6. התמונה הראשונה של כדור הארץ מלוויין במסלול בחלל הייתה מאקספלורר 6 שהשיקה ארצות הברית ב-7 באוגוסט 1959. בתמונה, היה מראה של אזור שמש מואר של האוקיינוס השקט המרכזי וכיסוי הענן שלה. התמונה שודרה כ- 17,000 קילומטר מעל פני כדור הארץ ב 14 באוגוסט  1959. בזמן שהלוויין חצה את מקסיקו התקבלו אותות בתחנת המעקב בדרום פוינט, הוואי. תוכנית לווייני אקספלורר היא תוכנית חקר החלל של ארצות הברית, המספקת הזדמנויות חקר חלל לפיזיקה, גאופיזיקה, וחקירות אסטרופיזיקה מהחלל. מעל 90 משימות חלל כבר הושקו מאז 1958, וחלקן עדיין פעילות. תוכנית לווייני אקספלורר הייתה הניסיון המוצלח הראשון של ארצות הברית להשיק לווין מלאכותי. תהליך זה התחיל כהצעה של צבא ארצות הברית למיקום לוויין מדעי למסלול. תוכנית לווייני אקספלורר התעדכנה מאוחר יותר מחדש עם ברית המועצות לאחר השקת של ספוטניק 1 ב-4 באוקטובר 1957. אקספלורר 1 הושק ב -31 בינואר 1958. לוויין זה הוא הלוויין האמריקאי הראשון והאחראי לגילוי חגורת הקרינה ואן אלן. תוכנית לווייני אקספלורר הועברה לנאס"א, שהמשיך להשתמש בהם לסדרה מתמשכת של משימות חלל קטנות יחסית. לווייני אקספלורר חשפו תגליות רבות חשובות בנושאים: המגנטוספירה של כדור הארץ ואת הצורה של שדה כוח המשיכה שלה, רוח השמש, צילום רנטגן מהמערכת והיקום מעבר לשמש, פיזיקה באטמוספירה, פלזמת שמש וחלקיקים אנרגטיים של השמש. גם משימות אלה חקר הלוויין: צפיפות האוויר, רדיו-אסטרונומיה, גאודזיה, ואסטרונומית קרני הגמא. מדיה וקבצים בנושא אקספלורר 6 בוויקישיתוף הערך בוויקיפדיה אנגלית Explorer 6
ג'ון

ג'ון (באנגלית: John או Jon) הוא שם לועזי. האם התכוונתם ל... אישים ששם משפחתם הוא ג'ון: אלטון ג'ון – זמר-יוצר, מלחין ופסנתרן בריטי ולטר ג'ון – שחמטאי גרמני אישים שנודעו בשמם הפרטי ג'ון: ג'ון, מלך אנגליה – מלך אנגליה במאה ה-13 ג'ון, מלך סקוטלנד – מלך סקוטלנד במאה ה-13 ג'ון, נסיך הממלכה המאוחדת – בנו הצעיר של ג'ורג' החמישי, מלך הממלכה המאוחדת ג'ון מגונט, דוכס לנקסטר – חבר בית המלוכה האנגלי מבית פלנטג'נט ובנו של אדוארד השלישי, מלך אנגליה ג'ון מלנקסטר, דוכס בדפורד – אחיו של הנרי החמישי, מלך אנגליה ג'ון הג'יהדיסט – פעיל ארגון המדינה האסלאמית "ג'ון מהוליווד" - כינויו של יוהנס דה סקרובוסקו, מלומד, נזיר ואסטרונום שלימד באוניברסיטת פריז אחר: "ג'ון דו" - כינוי באנגלית ל"פלוני" "John" - כינוי באנגלית אמריקנית לבית שימוש אישים ששמם הפרטי הוא ג'ון אישים ששמם הפרטי הוא ג'וני סנט ג'ון יוחנן
מחלקת חיל האוויר של ארצות הברית

מחלקת חיל האוויר של ארצות הברית (באנגלית:  Department of the Air Force; בקיצור: DAF) היא אחת משלוש המחלקות הצבאיות שנמצאות במחלקת ההגנה של ארצות הברית. מחלקת חיל האוויר הוקמה ב-18 בספטמבר 1947, וכוללת בתוכה את כל המרכיבים והיחידות של חיל האוויר של ארצות הברית ושל כוח החלל של ארצות הברית. בראש המחלקה עומד מזכיר חיל האוויר, אזרח אשר בסמכותו לנהל את ענייני המחלקה, תחת הכוונתו ופיקוחו של מזכיר ההגנה. הקצינים הצבאיים בעלי הדרגה הגבוהה ביותר במחלקה הם ראש מטה חיל האוויר, שהוא היועץ הצבאי למזכיר ומייצג את חיל האוויר במטות המשולבים, וראש מבצעי החלל, המייצג את כוח החלל של ארצות הברית במטות המשולבים. מחלקת הצי של ארצות הברית אתר האינטרנט הרשמי של מחלקת חיל האוויר של ארצות הברית (באנגלית) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
נחום כרמלי

נחום כרמלי (הלל קרימולובסקי) (10 בינואר 1918 – 22 במאי 2013, י"ג סיוון תשע"ג) היה צייר ישראלי, חבר קיבוץ חולתה, מפעילי עלייה ב', מלוחמי הפלמ"ח, ההגנה וצה"ל. נולד ב-1918 בפיוטרקוב טריבונלסקי בשם הלל קרימולובסקי, בנם של אשר וצפורה קרימולובסקי. בגיל שש עלה לארץ ישראל עם משפחתו, שהשתקעה בתל אביב. למד בבית הספר תחכמוני והיה חבר בתנועות הנוער בני עקיבא ובמחנות העולים. בגיל 15 התגייס ל"הגנה", וב-1936 יצא לתקופת הכשרה בתל חי והשתתף בהקמת קיבוץ חולתה. ב-1937 החל ללמוד ציור במכון אבני בתל אביב. בין מוריו היו יוסף זריצקי ואביגדור סטימצקי. היה מראשוני המתגייסים לפלמ"ח והשתתף בפלישה לסוריה. לאחר מכן יצא לקורס מ"כים במשמר העמק ומשם למטה הפלמ"ח, כמוביל ציוד וכלי נשק. בתחילת 1943 נתפס עם ציוד צבאי ונאסר. שוחרר בערבות ומשם הגיע למחנה הפלמ"ח, בקיבוץ נגבה. שם עִברת את שמו לנחום כרמלי. לאחר סיום קורס מ"מים בג'וערה, מונה למפקד מחלקה ובשנים 1945–1946 הדריך מחזורי קורס מ"כים של הפלמ"ח. מתחילת 1947, ועד לאפריל 1948, היה מעורב בההעפלה, במסגרת עלייה ב', בצרפת ובאיטליה. עם חזרתו לארץ השתתף במלחמת העצמאות, במסגרת חטיבת יפתח, בקרבות הגליל, צפת, עמק הירדן, שער הגיא, במשלטי לטרון, במבצע יורם, מבצע דני, כיבוש לוד, ועוד. בתום המלחמה חזר לקיבוץ. שם עבד בדיג ובמטע, ועסק באמנות. ב-1967 התגייס לחיל הנדסה בפיקוד הצפון. שרת כקצין ביצורים מטעם חיל-הנדסה. מעת שחרורו ב-1982, הגביר את פעילותו האמנותית, ומשנת 1988 עסק רק בה. כרמלי נפטר ב-2013, בגיל 95. השתתף בתערוכות קבוצתיות, בהן: 'התערוכה הכללית של אמני ישראל' ו'תערוכת אמנים צעירים', מוזיאון תל אביב לאמנות (1954) ביתן האמנים, תל אביב (1956, 1961) תערוכת אמני הקיבוץ, נען (1958) בית דיזנגוף, מוזיאון תל אביב לאמנות (1959) תערוכת אמני הקיבוץ, אירופה, אמריקה הדרומית (1965) תערוכה של ציירי הגליל העליון ורמת הגולן, גן התעשייה תל-חי (1992) תערוכה של אמני הגליל, מוזיאון בר דוד לאמנות ויודאיקה, ברעם (2008) בין תערוכות היחיד שהציג: גלריה צ'מרינסקי, תל אביב (1962, 1964) גלריה לים, תל אביב (1964) גלריה הקיבוץ, תל אביב (1981, 1986) 'בן גלרי', מטולה (1989); גלריה מחניים (1996, 1998) בית האמנים ע"ש מארק שאגאל, חיפה (1999) מוזיאון השפלה, כפר מנחם (2000) משכן האמנויות, יקנעם (2004) ב־1950 נישא לשושנה קלירס, בת שיקגו. להם ארבעה ילדים: עופרה, דגנית, גליה ודויד. ב-1994 התאלמן. מדיה וקבצים בנושא נחום כרמלי בוויקישיתוף נחום-הלל כרמלי (קרימולובסקי) באתר הפלמ"ח נחום כרמלי באתר תנועת העבודה הישראלית נחום כרמלי באתר קיבוץ חולתה ביוגרפיה ויצירות לפי שנים
יהוא אבן זהב

יהוא אבן זהב (נולד ב-1959) הוא קצין צה"ל במילואים בדרגת תת-אלוף שהיה מפקדה הראשון של יחידת לוטם באגף התקשוב. אבן זהב התגייס לצה"ל בשנת 1978 ושירת בחיל הקשר והתקשוב. הוא שימש קצין הקשר של פיקוד הצפון וראש מחלקת מבצעים באגף התקשוב. באפריל 2002 מונה לראש חטיבת התקשוב ובמרץ 2003 מונה למפקדה הראשון של יחידת לוטם, היחידה כלל מיזוג של מספר יחידות, שהיו קודם לכן בחיל הקשר ובחטיבת התקשוב המטכ"לית. את שם היחידה בחר אבן זהב על שם בתו לוטם. הוא כיהן בתפקיד עד יולי 2005 והשתחרר משירות הקבע. לאחר שחרורו שימש ראש חטיבה באמדוקס עד 2007. בשנת 2008 מונה לסגן נשיא בכיר בחברת CTI Computech International בארצות הברית. ב-2011 היה ממקימי חברת ProVisionC4I ומכהן כנשיאה. ב-2016 מונה למנכ"ל CTI ישראל. אבן זהב הוא בעל תואר ראשון בהנדסת אלקטרוניקה מאוניברסיטת בן-גוריון בנגב (1990), ותואר שני בביטחון לאומי מאוניברסיטת חיפה והמכללה לביטחון לאומי (1998). תא"ל יהוא אבן זהב באתר העמותה להנצחת חללי חיל הקשר והתקשוב. אפי לנדאו, ‏דיבורית לכל טנק, אינטרנט לכל טען-קשר, באתר גלובס, 1 באפריל 2002 שלומי דיאז, בת, יחידה: סג"מ לוטם תשרת בלוט"ם, באתר ישראל היום, 30 ביולי 2013 מנכ"ל חדש ל-CTI ישראל, אתר ישראל דיפנס, 4 בפברואר 2016 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
אבן זהב

האם התכוונתם ל... ארי אבן-זהב – סופר עברי, סופר ילדים, מחזאי ועורך יהוא אבן זהב – קצין צה"ל בחיל התקשוב ישראל אבן-זהב – אלוף פאראלימפי ישראלי נאורה אבן-זהב – ספורטאית פאראלימפית אבן זהב (זכוכית) – סוג של זכוכית המיוצרת יחד עם גבישי נחושת זעירים כך שמתקבל חומר שקוף בגוון זהוב חום מנצנץ גולדשטיין גולדסטון
גביע המדינה בכדורגל 1969/1970

גביע המדינה בכדורגל 1969/1970 הייתה התחרות ה-32 מאז היווסדה וה-17 לאחר קום מדינת ישראל. המשחקים החלו ב-20 בספטמבר 1969 והסתיימו ב-7 באוקטובר 1970. מכבי תל אביב ניצחה במשחק הגמר ובכך זכתה בגביע ה-14 שלה. בשלב המוקדם השתתפו קבוצות של ליגה ג'. בסיבוב השישי לתחרות הצטרפו קבוצות של ליגה לאומית. הקבוצה שאירחה את המשחק במגרשה הביתי צוינה כראשונה בכל זוג. בהארכה. לאחר הארכה התוצאה הייתה 2:2. לאחר הארכה התוצאה הייתה 0:0. הערה: הקבוצה שיחקה בליגת משנה.
אוניברסיטת קנטקי

אוניברסיטת קנטקי (באנגלית: University of Kentucky ובקיצור UK) היא אוניברסיטה ציבורית הממוקמת בלקסינגטון שבמדינת קנטקי בארצות הברית. האוניברסיטה הוקמה ב-1865 ולומדים בה כ-30,100 סטודנטים. האוניברסיטה נוסדה ב-1865 כקולג' ללימודי חקלאות ומכונאות המשויך לאוניברסיטת טרנסילבניה(אנ') הקולג' הוקם על ידי היזם ג'ון בראיין באומן, במימון פדרלי שניתן במטרה לעודד הקמת מוסדות להשכלה גבוהה בתחומים אלו ברחבי ארצות הברית. ב-1878 הופרד הקולג' מאוניברסיטת טרנסילבניה. החל מ-1880 פתח הקולג' את שעריו גם לסטודנטיות. ב-1882 עבר הקולג' למיקומו הנוכחי של הקמפוס בלקסינגטון. ב-1908 שונה שם המוסד לאוניברסיטת המדינה לקסינגטון, קנטקי, וב-1916 שונה שם האוניברסיטה לשמה הנוכחי. האוניברסיטה מורכבת ממספר קולג'ים ובתי ספר: הקולג' לחקלאות, מזון וסביבה - נוסד ב-1908 הקולג' לאומנויות ומדעים - נוסד ב-1908 הקולג' למשפטים - נוסד ב-1908 הקולג' להנדסה - נוסד ב-1918 הקולג' לעיצוב - נוסד ב-1923 הקולג' לחינוך - נוסד ב-1923 הקולג' למנהל עסקים וכלכלה - נוסד ב-1925 הקולג' לרוקחות - נוסד ב-1947 הקולג' לרפואה - נוסד ב-1954 הקולג' לרפואת שיניים - נוסד ב-1956 הקולג' לאחיות - נוסד ב-1956 הקולג' לעבודה סוציאלית - נוסד ב-1969 הקולג' למדעי הבריאות - נוסד ב-1966 הקולג' לאמנויות יפות - נוסד ב-1976 הקולג' לתקשורת ומידענות - נוסד ב-1993 (על בסיס הקולג' למידענות שנוסד ב-1970 והקולג' לתקשורת שנוסד ב-1976) הקולג' לבריאות הציבור - נוסד ב-2004 בית הספר ללימודים מתקדמים - נוסד ב-1917 בית הספר לדיפלומטיה ומסחר בינלאומי - נוסד ב-1959 בית הספר למדיניות ציבורית ומינהל - נוסד ב-1976 באוניברסיטה פועלות קבוצות ספורט ב-19 ענפים שונים. הנבחרת הבולטת ביותר היא נבחרת כדורסל הגברים שזכתה ב-8 אליפויות ה-NCAA (בשנים 1948, 1949, 1951, 1958, 1978, 1996, 1998, 2012). אתר האינטרנט הרשמי של אוניברסיטת קנטקי (באנגלית) ספר הנתונים על האוניברסיטה אוניברסיטת קנטקי, באתר אנציקלופדיה בריטניקה (באנגלית) אוניברסיטת קנטקי, ברשת החברתית פייסבוק אוניברסיטת קנטקי, ברשת החברתית אקס (טוויטר) אוניברסיטת קנטקי, באתר פינטרסט
פרנצ'סקו בוטיצ'יני

פרנצ'סקו בוטיצ'יני (באיטלקית: Francesco Botticini;‏ 1446, פירנצה – 22 ביולי 1497, פירנצה) היה צייר איטלקי. המידע על חיי בוטיצ'יני הוא קלוש. אביו, ג'ובאני דומניקו, היה צייר של קלפי משחק. פרנצ'סקו עצמו למד אצל קוזימו רוסלי ואנדריאה דל ורוקיו. לאחר מכן עבד תקופה קצרה כעוזר של נרי דה ביצ'י (Neri di Bicci). לאחר מכן הקים סדנה משלו. עבודתו המתועדת היחידה היא ה-tabernacle באמפולי שהוזמנה ב-1484. בנו רפאלו היה צייר אף הוא. בתחילה עבד כעוזר בסדנה של אביו, אותה גם ירש לאחר מות האב. בוטיצ'יני נפטר בפירנצה ב-22 ביולי 1497. סגנונו האמנותי של בוטיצ'יני הושפע ממספר אמנים בני תקופתו, ביניהם: ורוקיו, בוטיצ'לי, פיליפינו ליפי ופייטרו פרוג'ינו, כתוצאה מכך יש חוקרים המגדירים את סגנונו כאקלקטי. תמונת מזבח, שצוירה בסביבות ב-1460, פורקה וחלקיה מפוזרים באוספים שונים (מיקומה המקורי אינו ידוע): "הסעודה האחרונה", נמצאת באדינבורו. "מאסרו של ישו", מקום הימצאה לא ידוע. "הלקאת ישו", אוסף H. Kisters, שווייץ. "הצליבה", חלק מהפרדלה (Predella) (מעין דוכן מצויר או מפוסל עליו מונח המזבח), הגלריה הלאומית. "תחיית ישו", חלק מהפרדלה, אוסף פריק, ניו יורק. יצירות אחרות "טוביה ושלושת המלאכים", בסביבות 1470, גלריית אופיצי, פירנצה. "אוגוסטינוס וסנטה מוניקה", 1471, האקדמיה לאמנות של פירנצה. "סבסטיאן הקדוש", טמפרה על עץ, בסביבות 1473-74, המטרופוליטן, ניו יורק. "עליית מרים לשמים", בערך 1475–1476, טמפרה על עץ, הגלריה הלאומית, לונדון "סנטה מוניקה על הכס, עם נזירות אוגוסטיניות", טמפרה על עץ, לפני 1478, נמצאת בכנסיית Santo Spirito בפירנצה. "הערצת התינוק", טמפרה על עץ, בסביבות 1485,הגלריה הפלטינית שבפאלאצו פיטי, פירנצה. "ה-Tabernacle של סטיפן הקדוש" בכנסיית סנט אנדריאה באמפולי. דמותו של בוטיצ'יני כמעט ונשכחה במשך הדורות, אולי בגלל סגנונו האקלקטי. יצירותיו יוחסו לאמנים אנונימיים או לאמנים מפורסמים יותר מבני תקופתו. לדוגמה, "טוביה ושלושת המלאכים" שבגלריה אופיצי שויכה בעבר לורוקיו, "סבסטיאן הקדוש" שבמטרופוליטן שויכה בעבר ל- Andrea del Castagno. בוטיצ'יני התגלה מחדש רק החל מהמחצית השנייה של המאה ה-19. תערוכה מוקדשת לבוטיצ'יני, ובמיוחד ל"עלית מרים לשמים" נערכה בגלריה הלאומית בלונדון בין ה-4 בנובמבר 2015 ל-26 במרץ 2016. "הלקאת ישו", 1460, אוסף H. Kisters, שוויץ. "ססיליה הקדושה", סביבות 1470, טמפרה על עץ, מוזיאון תיסן בורנמיסה, מדריד. "טוביה ושלושת המלאכים", סביבות 1470, גלריית אופיצי, פירנצה "סבסטיאן הקדוש", סביבות 1473–1474, טמפרה על עץ, המטרופוליטן, ניו יורק "עלית מרים לשמים", סביבות 1475–1476, טמפרה על עץ, הגלריה הלאומית, לונדון "סנטה מוניקה על הכס, עם נזירות אוגוסטיניות" , לפני 1478, Santo Spirito פירנצה "הערצת התינוק", טמפרה על עץ, סביבות 1470–1480, פאלאצו פיטי, פירנצה. גישה ליצירות בוטיצ'יני באוספים השונים באמצעות אתר artcyclopedia (אנגלית). בוטיצ'יני באתר Web Gallery of Art (אנגלית) בוטיצ'יני באתר של גלריית אופיצי (אנגלית) בוטיצ'יני באתר הגלריה הלאומית מאתר מוזיאון נורטון סימון בקליפורניה מאתר מוזיאון נורטון סימון בקליפורניה מהאתר Virtual Uffizi התמונה באתר המוזיאון אתר תערוכת בוטיצ'יני בגלריה הלאומית